ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr. 56 din  30.08.2023
privind analiza stadiului de ȋnscriere a datelor ȋn Registrul Agricol pentru trimestrul II al anului 2023 și stabilirea măsurilor pentru eficientizarea acestei activități 
Consiliul Local al comunei Blândeşti; judeţul Botoşani, întrunit în şedinţa ordinară din data de 30.08.2023;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, din care rezultă necesitatea adoptării de către Consiliul local Blândeşti a unei hotărâri privind analiza stadiului de inscriere a datelor ȋn Registrul Agricol pentru trimestrul II al anului 2023 si stabilirea masurilor pentru eficientizarea acestei activitati; rapoartele de avizare ale comisiilor de specialitate ale Consiliului Local al comunei Blândeşti  


Ţinând cont de prevederile art. 7 ale Normelor tehnice privind modul de completare a registrului agricol pentru perioada 2020-2024 aprobate prin Ordinul comun nr. 25/2020; 1382/2020; 37/2020; 1642/2020 ;14297/2020; 746/2020; 20/2020; ale O.G. nr. 28/2008 privind registrul agricol, cu modificările şi completările  TA \s "complet" ulterioare și ale Legii nr. 145/2014 pentru stabilirea unor măsuri de reglementare a pieței produselor din sectorul agricol, cu modificările și completările ulterioare;
În temeiul art. 139, aliniat (3), lit. a) și art. 196 aliniat (1) lit. a) din Codul Administrativ, aprobat prin O.U.G. nr. 57/2019; cu modificările și completările ulterioare;
HOTĂRĂȘTE:


Art.1. Se  ia act și se aprobă raportul privind analiza stadiului de ȋnscriere a datelor ȋn Registrul agricol pentru trimestrul II al anului 2023, conform anexei nr. 1 care face parte integrantă din prezenta hotărȃre;


Art.2. Se aprobă Programul de măsuri pentru eficientizarea activității de ȋnscriere a datelor ȋn Registrul Agricol, conform anexei nr. 2, care face parte integrantă din prezenta  hotărȃre;

Art.3. Cu ducerea la îndeplinire a prezentei hotărâri se ȋnsărcinează primarul și compartimentul Registrul agricol din cadrul aparatului de specialitate al primarului comunei Blȃndești.
Preşedinte de şedinţă






  Contrasemnează

Consilier local – Gheorghe SRUNGARU 


    Secretar general comună 







                            Eduard-Dorel OROŞANU
Anexa nr.1 la HCL Blȃndești nr. 56/30.08.2023
RAPORT

privind analiza stadiului de  ȋnscriere a  datelor ȋn registrul agricol  pentru trimestrul II al anului 2023

Avand ȋn vedere prevederile cuprinse ȋn Ordinul comun nr. 25/2020; 1382/2020; 37/2020; 1642/2020; 14297/2020; 746/2020; 20/2020 privind Normele tehnice privind modul de completare a registrului agricol pentru perioada 2020-2024 care prevede "trimestrial, ȋn ședința consiliului local, prin grija primarului, se face analiza stadiului de ȋnscriere a datelor ȋn registrul agricol și, prin hotărȃre, se stabilesc măsuri de eficientizare a acestei activități…" s-a ȋntocmit prezentul raport.
Registrul agricol (atat cel pe suport hartie cat si cel in format electronic) se deschide pe o perioada de 5 ani. Conform  art. 6  din ordinul comun mai sus amintit "Inscrierea datelor ȋn registrul agricol se face pe baza declarației date pe propria răspundere de capul gospodăriei sau, ȋn lipsa acestuia, de un alt membru major al gospodăriei, care dispune de capacitate deplină de exercițiu, după cum urmează:

a) prin vizitarea persoanelor fizice de către persoanele împuternicite cu completarea registrului agricol;
b) la primărie, în cazul în care un reprezentant major al persoanei fizice se prezintă din propria iniţiativă sau pentru rezolvarea altor probleme;
c) pe baza declaraţiei trimise prin poştă, cu confirmare de primire, pe cheltuiala persoanei care are obligaţia de a fi înregistrată în registrul agricol;
d) pe baza unei procuri notariale date de capul gospodăriei;
e) prin invitarea la primărie a persoanelor fizice care au obligaţia să efectueze declaraţiile pentru înscrierea datelor în registrul agricol. 


În cazul ȋn care, persoanele fizice sau juridice nu se prezintă pentru a face declarațiile anuale, se consideră că nu au intervenit modificări, fapt pentru care ȋn registrul agricol se raportează din oficiu datele din anul precedent, cu mentiunea corespunzătoare la rubrica "semnătura declarantului".

În comuna Blȃndești , stadiul inscrierii datelor ȋn registrul agricol este următorul:
a) Satul Blȃndești un număr de  14 volume din care  4 volume persoane străine ; 7 volume ȋnscrise ȋn format electronic ;
b) Satul Cerchejeni un număr de 16 volume din care 5 volume persoane străine ; 16 volume din care 5 volume persoane străine ȋn format electronic ;
c) Satul Șoldănești un număr de 9 volume din care 2 volume persoane străine ; 4 volume ȋn format electronic 
d) 2 volume persoane juridice UAT Comuna Blȃndești ;
Au fost ȋnscrise ȋn R.A. contractele de arendă ȋncheiate la nivelul U.A.T. Comuna Blȃndești ȋn anii 2021-2022. Aceasta operațiune s-a efectuat ȋn mod permanent.

În conformitate cu prevederile legale s-au completat și eliberat atestate de producător și carnete de comercializare a produselor agricole pentru producătorii agricoli care au ȋndeplinit condițiile legale.

 În trimestrul II al anului 2023 au fost prelucrate de către funcționarul cu atributii ȋn completarea și ținerea la zi a registrului agricol cu sprijinul funcționarului din compartimentul fond funciar, cadastru și agricultură şi consilier viceprimar următoarele documente:

· ȋnregistrarea ȋn Registrul Agricol a persoanelor fizice și juridice proprietari de teren și animale prin declarații anuale;

· ȋnregistrarea ȋn Registrul Agricol a asociațiilor agricole, a societăților comerciale cu capital privat și a celor cu capital mixt care dețin terenuri agricole ȋn exploatare;

· eliberarea de adeverințe care certifică deținerea ȋn propriatate a unor suprafețe de teren conform datelor declarate ȋn Registrul Agricol pentru persoanele fizice și juridice necesare pentru APIA;

· eliberarea de adeverințe necesare pentru ajutor social, alocații de sprijin familial, etc;

· adeverințe necesare pentru organele de cercetare penală, instanța, etc;

· verificarea ȋn baza de date a suprafețelor de teren, declarate ȋn Registrul Agricol, necesare birourilor notariale pentru succesiuni, etc.;

· rezolvarea corespondenței pentru Registrul Agricol prin Registratură;

· ȋnregistrarea ȋn registrul special a arendașilor, persoane fizice și juridice, care cultivă terenuri, a contractelor de arendare și a actelor adiționale la contractul de arendare;

· operațiuni specifice activitătti de colectare și transmitere a datelor statistice referitoare la persoane fizice si juridice la Direcția Județeană de Statistică și D.A.J. Botoșani

· activități specifice de verificare  și eliberare a adeverințelor pentru APIA Botoșani ;
· s-au efectuat acțiuni specifice pentru Recensământul General Agricol -  Blândeşti;
· Se efectuează acțiuni specifice pentru Recensământul populației și locuințelor  -  Blândeşti;
· se efectueaza activităti și operațiuni specifice privind Înregistrarea Sistematică a terenurilor aflate ȋn extravilanul U.A.T. Comuna Blȃndești; 
· Preluarea și introducerea datelor prelucrate de funcționarii instituției ȋn cadrul proiectului “Crearea infrastructurii necesare pentru gestiunea electronică a Registrului agricol şi a altor activităţi specifice, în judeţul Botoşani de la Consiliul Județean Botoșani
· soluționarea cererilor privind acordarea de sprijin de la APIA pentru seceta, cereri privind fondul funciar, actiuni judecatoresti, etc.
· Efectuarea actiunilor specifice de legare, numerotare a Registrelor agricole și a documentelor ȋn vederea arhivării.
Avȃnd ȋn vedere cele expuse, propunem Consiliului Local al comunei Blȃndești spre analiză si aprobare proiectul de hotărȃre privind analiza stadiului de ȋnscriere a datelor ȋn Registrul agricol pentru trimestrul II anul 2023 și stabilirea măsurilor pentru eficientizarea acestei activități.
            p’Primar

Viceprimar Constantin Ciobanu











Întocmit,

Referent RA Vasiliu Elena
Anexa nr. 2

la HCL  Blȃndești nr. 56/30.08.2023
PROGRAM DE MĂSURI
pentru eficientizarea activității de ȋnscriere a datelor ȋn Registrul agricol al comunei Blȃndești
1. Se va efectua ȋnștiintarea populației, la afișierul instituției și pe pagina web, cu privire la procedura și termenele de ȋnregistrare ȋn registrele agricole de către capii gospodăriilor și de către reprezentanții legali ai unităților cu personalitate juridică ;
2. Înscrierea datelor, completarea, ținerea la zi și centralizarea datelor din Registrul Agricol se efectuează pe suport de hȃrtie și simultan ȋn programul informatic. Înscrierea datelor ȋn Registrul Agricol va fi făcută corect din punct de vedere al termenilor utilizați, sub aspect gramatical, ortografic și de punctuație, conform normelor ȋn vigoare, numai cu cerneală/pastă albastră. Orice modificare a datelor ȋnscrise prin tăierea cu o linie orizontală cu cerneală/pastă roșie și prin ȋnscrierea datelor corecte de asemenea cu cerneală/pastă roșie lăsȃndu-se vizibilă ȋnscrierea anterioară, se va face cu avizul scris al secretarului general al comunei ;
3. Secretarul general al comunei, verifică concordanța dintre cele două forme de registru agricol, ȋn format electronic și pe  suport de hârtie;
4. Circularea rapidă și de ȋndată a oricăror date referitoare la imobilele, clădirile sau terenurile personelor fizice sau juridice;

5. Confruntarea periodică a datelor ȋnscrise ȋn registrul agricol cu evidențele existente la cabinetul sanitar-veterinar;
6. Orice modificare la registrul agricol referitoare la terenuri, la categoria de folosire a acestora, la clădiri, la mijloacele de transport sau la orice alte bunuri deținute ȋn proprietate sau ȋn folosință, după caz, de natură să conducă la modificarea oricăror impozite și taxe locale prevăzute ȋn Codul fiscal, funcționarii cu atribuții privind completarea, ținerea la zi și centralizarea datelor din Registrele agricole, au obligația de a comunica aceste modificări funcționarilor din compartimentele de resort din aparatul de specialitate al primarului, ȋn termen de 3 zile lucrătoare de la data modificării ;
7. Continuarea verificărilor ȋn teren pentru colectarea datelor conforme cu realitatea;
8. O atenție deosebită se va acorda confidențialității datelor ȋnscrise ȋn Registrele agricole, manipulării lor, păstrării acestora ȋn securitate, fără a aveea acces la acestea persoanele care nu sunt ȋmputernicite  ȋn acest sens scop și protecția acestora la intemperii atunci cȃnd se face deplasarea prin vizite la domiciliul gospodăriilor ; 
9. Efectuarea activităților și operațiunilor specifice privind Înregistrarea Sistematică a terenurilor aflate ȋn extravilanul U.A.T. Comuna Blȃndești; 
          p’Primar

Viceprimar Constantin Ciobanu










          Ȋntocmit,

Referent RA Vasiliu Elena
